CELEX: E2014P0019
Language: el
Date: 2014-09-23 00:00:00
Title: Προσφυγή που ασκήθηκε στις 23 Σεπτεμβρίου 2014 από την Εποπτεύουσα Αρχή της ΕΖΕΣ κατά του Βασιλείου της Νορβηγίας (Υπόθεση E-19/14)

13.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 400/16
            
         Προσφυγή που ασκήθηκε στις 23 Σεπτεμβρίου 2014 από την Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Υπόθεση E-19/14)
   2014/C 400/07
   Στις 23 Σεπτεμβρίου 2014 ασκήθηκε προσφυγή κατά της Νορβηγίας ενώπιον του Δικαστηρίου της ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Xavier Lewis, Markus Schneider και Gjermund Mathisen, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ (35, Rue Belliard, 1040 Brussels).
   Η Εποπτεύουσα Αρχή της ΕΖΕΣ ζητεί από το Δικαστήριο της ΕΖΕΣ να αναγνωρίσει ότι:
   
               1.
            
            
               Το Βασίλειο της Νορβηγίας, δεδομένου ότι δεν έχει θεσπίσει, κατά την ημερομηνία λήξης της προθεσμίας που τάχθηκε με την αιτιολογημένη γνώμη που απηύθυνε στο Βασίλειο της Νορβηγίας η Εποπτεύουσα Αρχή της ΕΖΕΣ, σύμφωνα με το άρθρο 31 παράγραφος 2 της εν λόγω συμφωνίας, τα αναγκαία μέτρα για τη συμμόρφωση με την απόφαση του Δικαστηρίου της 16ης Ιουλίου 2012 στην υπόθεση E-9/11, Εποπτεύουσα Αρχή της ΕΖΕΣ κατά του Βασιλείου της Νορβηγίας, Συλλογή αποφάσεων του Δικαστηρίου της ΕΖΕΣ 2012, σ. 442, παρέβη τις υποχρεώσεις που υπέχει δυνάμει του άρθρου 33 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου.
            
         
               2.
            
            
               Το Βασίλειο της Νορβηγίας επιβαρύνεται με τα έξοδα της παρούσας διαδικασίας.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Το αίτημα σχετίζεται με την παράλειψη της Νορβηγίας να συμμορφωθεί, το αργότερο έως τις 26 Αυγούστου 2013, με την αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 26 Ιουνίου 2013 σχετικά με την παράλειψη του εν λόγω κράτους να συμμορφωθεί με τις υποχρεώσεις που υπέχει, δυνάμει του άρθρου 33 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (ΣΕΔ), να θεσπίσει τα αναγκαία μέτρα για τη συμμόρφωση με την απόφαση του Δικαστηρίου της 16ης Ιουλίου 2012 στην υπόθεση E-9/11, Εποπτεύουσα Αρχή της ΕΖΕΣ κατά του Βασιλείου της Νορβηγίας, Συλλογή αποφάσεων του Δικαστηρίου της ΕΖΕΣ 2012, σ. 442.
            
         
               —
            
            
               Η Εποπτεύουσα Αρχή της ΕΖΕΣ δηλώνει ότι η Νορβηγία, δεδομένου ότι δεν έχει θεσπίσει, κατά την ημερομηνία λήξης της προθεσμίας που τάχθηκε με την αιτιολογημένη γνώμη, τα αναγκαία μέτρα για τη συμμόρφωση με την απόφαση στην υπόθεση E-9/11, παρέβη τις υποχρεώσεις που υπέχει δυνάμει του άρθρου 33 της ΣΕΔ, όπως ερμηνεύθηκε από το Δικαστήριο με την απόφασή του στην υπόθεση E-18/10, Συλλογή αποφάσεων του Δικαστηρίου της ΕΖΕΣ 2011, σ. 202, σκέψεις 29-30.